**Jan Helgerud** (født 16. februar 1956 på Kongsberg) er en norsk idrettsfysiolog. Han er professor ved Institutt for sirkulasjon og bildediagnostikk (ISB) ved det medisinske fakultet (DMF), NTNU. Hans forskningsfelt er treningsfysiologi, nærmere bestemt energiomsetning, utholdenhetstrening, kraftutvikling og styrketrening.

Han har, sammen med sin kollega Jan Hoff, fått mye oppmerksomhet for «4x4»-treningsopplegget de lanserte i 2001.

> 4x4 går på både utholdenhet og styrke. Du skal for eksempel gå, sykle eller løpe i fire bolker, mens i styrketreningen betyr det at man skal løfte fire løft fire ganger. - Og det skal være så tungt at du ikke orker det femte
> 
> 
> Jan Helgerud til forskning.no
> 
> 

Helgerud har sin utdanning fra [ og det tidligere Universitetet i Trondheim (nå integrert i NTNU). 

Han er cand.scient. (1984) i fysiologi fra NTNU i Trondheim. og tok den filosofiske doktorgraden ph.d. ved NTNU i 1996, med avhandlingen *Central and peripheral limitations of aerobic endurance in distance runners : a study of physiological gender differences and similarities.*

I perioden 1986–1990 var han forsker ved Norges idrettshøgskole, samtidig som han også var engasjert av Idrettshøgskolen i Trondheim. Han var landslagssjef i langrenn i Norges Skiforbund i perioden 1986-1988 og hadde i denne peroden permisjon sin forskerstilling ved Norges idrettshøgskole.

I 1991 ble Helgerud og hans kollega Jan Hoff kontaktet av daværende kollega ved NTNU, Nils Arne Eggen. Eggen var på den tiden trener for Rosenborg Ballklub og Eggen ønsket råd fra fysiologiprofessorene. I løpet av høsten 1991 trente spillerne etter Helgerud og Hoffs 4x4-metode som ga gode resultater.

Fotballklubber som Real Madrid CF, FC Barcelona og Celtic FC har siden samarbeidet med dem. Flere treningssentre har også tatt i bruk 4x4-systemet.

I 2002 etablerte Helgerud og Hoff det første egne masterprogrammet ved DMF: Master i idrettsvitenskap – retning for biologiske emner. Denne mastergraden ble høsten 2003 konvertert til den første internasjonale mastergraden ved DMF: «International master degree in Exercise Physiology and Sport Sciences».

I 2007 publiserte Helgerud resultatet av en studie som også ble omtalt i flere tidsskrifter og aviser.

Aerob intervalltrening har vist seg å være en treningsform med positiv effekt på hjertefunksjon og -morfologi både hos friske og hjertesyke mennesker.

Det er også gjort forsøk med aerob utholdenhetstrening av oppdrettslaks, med lovende resultater. Fiskens hjertefysiologi er sammenlignbar med pattedyrs. Forsøket er et ledd i det forebyggende helsearbeidet i laksenæringen.

Helgerud har også vært gjesteprofessor ved University of California, San Diego 1999–2000 og University of Utah, Salt Lake City 2004–2005, 2009–2010 og 2014–2015.

Bibliografi (utvalg)
--------------------

«*Begge er intenst opptatt av trening, og begge tilhører den absolutte verdenstoppen innen sitt felt*»  
Helgerud (t.v.) med den portugisiske fotballspilleren Cristiano Ronaldo ved Real Madrid FCs treningsanlegg i Madrid, 2010 Foto: Lars Petter Pettersen 

> Det er viktig å huske på at trening ikke er noen vaksine, men en medisin som må tas hele livet
> 
> 
> Jan Helgerud til Gemini.no
> 
> 

* (no) Publikasjoner av Jan Helgerud i BIBSYS
* (no) Publikasjoner av Jan Helgerud i forskningsdokumentasjonssystemet CRIStin
* Helgerud, Jan … [et al.] (april 2007). «Aerobic high-intensity intervals improve VO2max more than moderate training». *Med Sci Sports Exerc*.

Referanser
----------

1. 1 2  Korneliussen, 2013
2. ↑  Esten O. Sæther (27. mai 2011). «Pustehjelp til FC Barcelona». *Dagbladet*.
3. ↑  Vibeke Larsen (9. september 2010). «- Derfor er 4X4 det beste». *Dagens Næringsliv*.
4. ↑  (no) BIBSYS-post for hovedoppgaven
5. ↑  (no) BIBSYS-post for avhandlingen
6. ↑  NTB Tekst (20. mai 1986) *Jan Helgerud tilbudt stillingen som landslagssjef langrenn*
7. 1 2  Rønningen, Dag (21. mai 2010). «Mr. Oxygen» (PDF). *Dagens nyheter, D2*. Arkivert fra originalen (PDF) 2. april 2015. Besøkt 4. mars 2015.
8. ↑  totalBarca (23. mai 2010). «Offside, Mr. Oxygen, interval training». *totalbarca.com* **(engelsk)**. Arkivert fra originalen 3. januar 2013.  om Real Madrids treningssamarbeid med Hoff og Helgerud
9. ↑  Odiin, Rolf Arne (15. april 2005). «Real Madrids norske spesialtrener står bak Bjørgen-suksess». *vg.no*.
10. ↑  Institutt for sirkulasjon og bildediagnostikks omtale av masterprogrammet
11. ↑  Helgerud, Jan … [et al.] (april 2007). «Aerobic high-intensity intervals improve VO2max more than moderate training». *Med Sci Sports Exerc*.
12. ↑  Universitetsavisas omtale av Dagbladet-oppslaget
13. ↑  Horg (2010), s. 41
14. ↑  Takle, Harald ... [et al.] (januar 2010). «Aerob utholdenhetstrening for bedret hjertefunksjon og helse hos oppdrettslaks: oppfølging og videreutvikling av konseptet trening av fisk» (PDF). *Nofima*. Arkivert fra originalen (PDF) 2. april 2015. Besøkt 4. mars 2015.
15. ↑  Løkke, Knut (1. november 2014). «myworkout™ med helsefaglig forankring i verdenstoppen». *myworkout™*. Arkivert fra originalen 2. april 2015. Besøkt 11. mars 2015.
16. ↑  Horg, Beate (5. mars 2011). «Hjerter av gull». *Gemini.no*.

Kilder
------

* Korneliussen, Ida (23. juni 2013). «Hvorfor ble du fysiolog?». forskning.no. Besøkt 11. februar 2015.
* Rønningen, Dag (21. mai 2010). «Mr. Oxygen» (PDF). *Dagens nyheter, D2*. Arkivert fra originalen (PDF) 2. april 2015. Besøkt 4. mars 2015.

Eksterne lenker
---------------

* Helgeruds profilside, NTNU
* Holmene, Guro (8. mars 2010). «Helsepillen som funker». *Side2*.
* Takle, Harald. «Med treningstips fra fotball» (PDF). *Nofima marin*. Arkivert fra originalen (PDF) 2. april 2015. Besøkt 4. mars 2015.  Nofimas rapport om utholdenhetstrening for oppdrettslaks. Populærvitenskapelig versjon
* Horg, Beate; Bazilchuck, Nancy (2010). «NTNU cutting edge : research from Europe's outer edge». *NTNU*. CS1-vedlikehold: Flere navn: forfatterliste (link)

|  |  |
| --- | --- |
| Oppslagsverk/autoritetsdata | CRIStin
 |